open-index/open-wikipedia-markdown huggingface dataset:
דניאל טאוב

**דניאל טאוב** (נולד ב-26 בפברואר 1962) הוא משפטן ודיפלומט ישראלי. בין היתר כיהן כשגריר ישראל בבריטניה בין השנים 2011 ל-2015. כיום הוא מנהל אסטרטגיה ותכנון בקרן יד הנדיב (רוטשילד) בירושלים.

## ביוגרפיה
טאוב נולד וגדל בבריטניה, למד בבית הספר הפרטי היוקרתי Haberdashers' Aske's Boys' School. בעל תואר ראשון בספרות מאוניברסיטת אוקספורד, תואר במשפטים מהקולג' האוניברסיטאי של לונדון ותואר שני במשפט בינלאומי בבית הספר לממשל של אוניברסיטת הרווארד, בנוסף לכך הוא בוגר תוכנית קרן וקסנר. טאוב עלה לישראל ב-1989, שירת בצה"ל כחובש קרבי ובשירות המילואים כקצין במחלקת הדין הבינלאומי של הפרקליטות הצבאית. 

תחום התמחותו הוא קניין רוחני ומשפט בינלאומי פומבי בפרט דיני מלחמה ודיני לוחמה בטרור. לקראת ועידת מדריד ב-1991 הצטרף לסגל משרד החוץ ועזר בהכנות אליה. בהמשך שירותו במשרד החוץ כיהן כמנהל המחלקה למשפט כלכלי וכסגן בכיר ליועץ המשפטי של המשרד. טאוב שימש יועץ משפטי במשלחות ישראל למוסדות האו"ם, היה מעורב במשא ומתן עם הפלסטינים בהסכמי אוסלו ועם סוריה בוועידת שפרדסטאון ב-2000 ועמד בראש הוועדה לתרבות, שלום ומניעת הסתה בוועידת אנאפוליס ב-2007. ייצג את מדינת ישראל בפני ועדת פאלמר שבדקה את אירועי המשט לעזה.
היה מעורב בהתמודדות משרד החוץ עם תביעות משפטיות נגד בכירים ישראלים ברחבי העולם ובעיקר בבריטניה.

ב-2011 מונה לשגריר ישראל בבריטניה וכיהן בתפקיד עד יולי 2015. טאוב שם דגש חזק על פיתוח קשרי סחר וטכנולוגיה ובמהלך כהונתו הסחר הבילטראלי בריטניה-ישראל הכפיל את עצמו.

טאוב כתב את הספר "פרשה דיפלומטית", ספר של ניתוח טקסטים מקראיים מנקודת מבט דיפלומטית מודרנית. הוא גם היוצר והתסריטאי הראשי של סדרת הטלנובלה הישראלית הפופולרית, החצר, אודות הנעשה בחצר חסידית.

## חיים אישיים
נשוי לזהבה ואב לשישה ילדים.

## קישורים חיצוניים

* 

* דניאל טאוב, אתר רשמי
* דניאל טאוב, אתר שגרירות ישראל בבריטניה
* 

## הערות שוליים

קטגוריה:ישראלים ילידי בריטניה
קטגוריה:משפטנים ישראלים
קטגוריה:עובדי משרד החוץ
קטגוריה:שגרירי ישראל בממלכה המאוחדת
קטגוריה:בוגרי אוניברסיטת אוקספורד
קטגוריה:בוגרי בית הספר לממשל באוניברסיטת הרווארד
קטגוריה:בוגרי תוכנית קרן וקסנר בישראל
קטגוריה:הסכמי אוסלו: אישים
קטגוריה:ישראלים שנולדו ב-1962
מרצדס-בנץ SLK-קלאס

**מרצדס-בנץ SLK-קלאס** (**Mercedes-Benz SLK-Class**) היא מכונית ספורט המיוצרת על החברה הגרמנית מרצדס החל משנת 1996 ועד היום.

זכתה בפרס מכונית השנה בצפון אמריקה לשנת 1997.

## גרסאות

*(1996-2004) סדרת ה־R170
*(2004-2011) סדרת ה־R171
*(2011-2016) סדרת ה־R172

קובץ:1st Mercedes-Benz SLK.jpg|סדרת ה־R170
קובץ:Mercedes-Benz R171 front 20080801.jpg|סדרת ה־R171


## קישורים חיצוניים

* 

SLK-קלאס
קטגוריה:מכוניות ספורט
קטגוריה:דגמי מכוניות שהושקו ב-1996
קטגוריה:מכונית השנה באמריקה הצפונית
קטגוריה:כלי רכב גרמניים
חיים קורן

**חיים קורן** (נולד ב-6 ביוני 1953) הוא דיפלומט ישראלי, אשר שימש כשגריר ישראל במצרים ובדרום סודאן.

קורן שימש בתפקידים רבים במשרד החוץ, בין היתר שימש כמנהל חטיבת המזרח התיכון במשרד, ובתפקידים שונים בנציגויות ישראל בארצות הברית, נפאל ומצרים. כמו כן שימש במשך תקופה יו"ר ועד עובדי משרד החוץ ובתפקידו זה הוביל מאבק למען רפורמה בהליך מינויי שגרירים בחו"ל.

בשנת 2011 יועד קורן להתמנות לשגריר בטורקמניסטן, אולם מינויו בוטל עקב סרובה של טורקמניסטן לקבלו משום שחשדו בו כי הוא סוכן של המוסד. בינואר 2012 החליטה הממשלה למנותו לשגריר הישראלי הראשון בדרום סודאן. 

בשנת 2014 מונה לשגריר ישראל במצרים. באוגוסט 2016 סיים את תפקידו לפי בקשתו.

קורן הוא מזרחן, עבודת הדוקטורט שלו עסקה באסלאם בסודאן. בעל תואר ראשון בהיסטוריה של המזרח התיכון ומדע המדינה מאוניברסיטת חיפה, בעל תואר שני בהיסטוריה של ארצות האסלאם מהאוניברסיטה העברית. מרצה במרכז הבינתחומי הרצליה.

## קישורים חיצוניים

* ריאיון עם שגריר ישראל בדרום-סודאן, ד"ר חיים קורן, תלמידי החוג ליחסים בינלאומיים באוניברסיטה העברית

## הערות שוליים

קטגוריה:שגרירים בדרום סודאן
קטגוריה:שגרירי ישראל במצרים
קטגוריה:ישראלים שנולדו ב-1953
זווית חיצונית

[ממוזער|הזוויות המסומנות באותיות 'β, β', δ, δ הן זוויות חיצוניות ל[משושה שבתמונה.]]
בגאומטריה, בהינתן מצולע כלשהו, **זווית חיצונית** היא זווית בין צלע להמשך הצלע הסמוכה.

הגדרה זאת טובה לזוויות הקטנות מ-180 (כמו כל הזוויות במצולע קמור). גודלה של זווית חיצונית לזוויות a הוא a-180, ולכן אם גודלה של הזווית הוא יותר מ-180, מתייחסים אל הזווית החיצונית כאל זווית שלילית.

במשולש, זווית חיצונית שווה לסכום שתי הזווית הפנימיות שאינן צמודות לה. תכונה זאת שקולה לאקסיומת המקבילים, ועל כן היא נכונה רק בגאומטריה האוקלידית. תכונה חלשה יותר, לפיה זווית חיצונית גדולה משתי הזוויות האחרות, איננה דורשת את אקסיומת המקבילים ועל כן היא נכונה גם בגאומטריות הלא-אוקלידיות. היא הוכחה בספרו של אוקלידס, יסודות, לפני שהוא החל להשתמש באקסיומה.

סכום הזוויות החיצוניות במצולע הוא 360 מעלות. הוכחה: נניח שבמצולע יש n קודקודים, אז סכום כל הזוויות הפנימיות והחיצוניות הוא 180n (שהרי בכל קודקוד סכום הפנימית והחיצונית הוא 180) אבל סכום הזוויות הפנימיות הוא 180n-360 (הוכחה) ולכן סכום הזוויות החיצוניות הוא 180n-(180n-360) = 360.

זווית חיצונית למשולש, בגאומטריה האוקלידית, תמיד שונה מהזוויות בתוך המשולש שלא צמודות לה.

## קישורים חיצוניים
*זווית חיצונית למשולש, באתר לרגו (LerGO)

חיצונית
קטגוריה:מצולעים
עצב תת-הלשון

**עֲצַב תת-הלשון** (בלטינית: **Nervus hypoglossus**, באנגלית: **Hypoglossal nerve**; נהוג לסמנו: **CN XII**) הוא זוג עצבי הגולגולת השנים עשר. עצב תנועתי, המוביל אל הלשון

זוג העצבים יוצא מגזע המוח משני צידי המוח המוארך. לאחר מכן יש סעיף קטן אל קרומי המוח. לאחר מכן מתחבר לעָצָב סעיף שמקורו מחוט השדרה הצווארי הראשון (C1). ממשיך במהלך מאחורי העצב התועה, בין העורק התרדמני הפנימי לבין וריד הצוואר הפנימי. העצב חולף סמוך לשלוחה האחורית של השריר הדו-בטני, ומשם לאזור שמתחת ללסת התחתונה. חולף מתחת לעצב הלשון (Lingual nerve - סעיף תחושתי של עצב הלסת התחתונה המתפצל מתוך העצב המשולש), ואף הוא מגיע אל הלשון.

העצב מניע כמעט את כל שרירי הלשון, רובם שרירים רצוניים, השולטים על תנועות הלשון השונות, ומסייעים לבליעה ולהשמעת קולות לשוניים.

## קישורים חיצוניים

קטגוריה:ערכים שבהם תבנית בריטניקה אינה מתאימה
תת-הלשון
קטגוריה:ראש-צוואר
קטגוריה:לשון
פאצ'צ'י

משפחת **אל-פאצ'צ'י** (בערבית – الباجه جي; תעתיק מדויק – אל-באג'הג'י) היא משפחה סונית בעלת השפעה בעיראק.

קטגוריה:פירושונים
בוב אשר

**רוברט (בוב) אשר** (באנגלית: **Robert H. Asher**) (1928 - 29 בינואר 2023) היה שתדלן ופילנתרופ יהודי-אמריקאי, נשיא איפא"ק ונשיא כבוד של הארגון. מייסד מתא"ן והעמותה למצוינות בחינוך.

## קורות חיים
אשר נולד בשיקגו. שם למד, הכיר את רעייתו, מרי-ג'יין, והקים עסק בתחום גופי תאורה. במשך שנים רבות שימש יו"ר פדרציית יהודי שיקגו ובמהלך השנים השתתף במועצות מנהלים של ארגונים לאומיים שונים בארצות הברית.

בין השנים 1988-1984 היה נשיא אייפא"ק. עד למותו היה נשיא כבוד של הארגון וחבר ב"פורום הארבעה" אשר התווה את מדיניות הארגון. הוא היה מזוהה עם המפלגה הרפובליקנית.

אשר הקים בשנת 1981 את מחנות מתא"ן יחד עם רפי עמרם. בשנת 1989 הקימו יחד את העמותה למצוינות בחינוך (כיום "המרכז הישראלי למצוינות בחינוך") ואת התיכון הישראלי למדעים ולאמנויות.

אשר שימש כיו"ר המועצה האמריקאית למען מכון ויצמן. עד למותו היה חבר במועצת המנהלים הבינלאומית של המכון. בשנת 2001 קיבל תואר דוקטור לשם כבוד ממכון ויצמן.

אשר היה גם חבר כבוד במועצה של מכון וושינגטון למדיניות במזרח הקרוב.

נפטר ב-29 בינואר 2023.

## קישורים חיצוניים
* אתר התיכון הישראלי למדעים ולאמנויות - מייסדים
* בוב אשר באתר איפא"ק  
* Jeffrey Goldberg, A pro-Israel lobby and an F.B.I. sting., The New Yorker, July 4 2005

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:פעילים ציונים בארצות הברית
קטגוריה:מקבלי תואר דוקטור לשם כבוד ממכון ויצמן למדע
קטגוריה:מנהלי איפא"ק
קטגוריה:אמריקאים שנולדו ב-1928
קטגוריה:אמריקאים שנפטרו ב-2023
מנחת יטבתה

**מנחת יטבתה** הוא מנחת תעופה לא פעיל השוכן בערבה, כקילומטר צפונית-מזרחית לקיבוץ יטבתה וכ-40 ק"מ צפונית לעיר אילת. במנחת מסלול טיסה בודד באורך של 1,020 מטרים, המנחת הופעל בעבר על ידי חב' ארקיע ושימש לשתי טיסות נוסעים יומית בקו ת"א-יטבתה באמצעות מטוס דאש 7, לטיסות חקלאיות וכן רחבת חניה למטוסים קלים.

כיום, המנחת נמצא ברשות מועצה אזורית חבל אילות.

נכון לשנת 2024, המנחת לא פעיל ומשמש כחנייה זמנית למכוניות חדשות שמובלות אליו מנמל אילת.

## קישורים חיצוניים
* המנחת באתר רשות התעופה האזרחית
* אודות המנחת

קטגוריה:הנגב: שדות תעופה ומנחתים
קטגוריה:הערבה: תחבורה
קטגוריה:יטבתה
קטגוריה:ישראל: שדות תעופה
קטגוריה:מועצה אזורית חבל אילות: מבנים
קטגוריה:מועצה אזורית חבל אילות: תחבורה
כלל עסקי

**כלל עסקי** (באנגלית: **Business rule**) הוא כלל המגדיר או מגביל תחום מסוים בעסק. מטרתו היא לעמוד על מבנה העסק, וכן לשלוט או להשפיע על התנהגות העסק והמדיניות שלו.

הכללים מתארים הגדרות, פעולות ואילוצים החלים על ארגון או על עסק כלשהו.

דוגמה:

:

## ניהול כללים עסקיים

לניהול כלל עסקי ישנם שלושה שימושים עיקריים:

# ניתוח עסקי - הגדרה ועיצוב של תהליכים עסקיים ושל יכולות עסקיות, והגדרת דרישות למערכות מידע.
# ממשל תאגידי - תיעוד הכללים לצורך שליטה ובקרה על הפעילות העסקית.
# שימוש במערכות המבוססות BRMS (מנוע לכללים עסקיים) - מערכות המפעילות מאגר חיצוני של כללים עסקיים.

לניהול כלל עסקי מספר יתרונות:
#כללים עסקיים מביאים לידי ביטוי את מדיניות העסק ואת האפשרות לשנותה.
#באמצעות כללים עסקיים שינויים יכולים להעשות מהר יותר ועם פחות סיכונים.
#באמצעות כללים עסקיים ניתן לפתח את העסק בזמן קצר יותר.

המונח 'כללים עסקיים' הוגדר לראשונה על ידי דניאל ס. אפלטון בספרו משנת 1984.

העקרונות של הכללים העסקיים מצוינים בהרחבה במניפסט הכללים העסקיים. בין העקרונות המרכזיים שבמניפסט:

# לטובת העסק, לא הטכנולוגיה. כללים עוסקים בפרקטיקה ובהכוונת העסק. לכן, המוטיבציה לכללים היא מטרות ויעדים עסקיים; העלות של אכיפת כלל חייבת להיות מאוזנת כנגד סיכונים עסקיים וכנגד הזדמנויות עסקיות אשר העסק עלול לאבד. על כן, אכיפת הכללים לא תתבצע בכל מחיר; מערכת יעילה יכולה להתבסס על מספר קטן של כללים. ניתן להוסיף בהמשך כללים ממוקדים יותר, כך שבמהלך הזמן המערכת נעשית חכמה יותר. על כן, בדרך כלל, עדיף שלעסק יהיו מעט 'כללים טובים'.
# של, על ידי ועבור אנשי העסק, לא אנשי מערכות מידע. מקורם של הכללים צריך להיות באנשי עסק בעלי ידע. לאנשי העסק צריכים להיות כלים זמינים לניסוח כללים עסקיים, לתיקוף הכללים, ולניהולם. השימוש בכללים עסקיים בתוך מימוש של מערכת ממוחשבת הוא ערך מוסף, אך לא המהות. לכן, הכללים אינם כתובים בשפת מערכות מידע, אלא בשפת תכנות או בשפה עסקית.
# ניהול לוגיקה עסקית, לא פלטפורמות של חומרה/תוכנה. כללים, והיכולת לשנותם באופן יעיל, הם גורמים בסיסיים לשיפור גמישותו של העסק. על כן, בטווח הארוך, הכללים חשובים יותר לעסק מאשר פלטפורמות חומרה/תוכנה. לכן, את הכללים העסקיים יש לארגן ולאחסן בצורה שתאפשר התאמה מהירה שלהם לפלטפורמות חומרה/תוכנה חדשות.

הכללים מתחלקים לשלושה סוגים:
:; 1. כללים התנהגותיים: כללים התנהגותיים הם כללים הנוגעים לאופן ההתנהגות הרצוי או המצופה של אדם בעל זיקה כלשהי לעסק, והם יכולים להיות מופרים באופן ישיר.לדוגמה:
::
::הכלל יופר באופן ישיר, למשל, אם ללקוח זהב לא תנתן גישה למחסן.
:; 2. כללים הגדרתיים: כללים הגדרתיים הם כללים הנוגעים לצורה שבה העסק מארגן את המידע שלו. הם אינם יכולים להיות מופרים באופן ישיר.לדוגמה:
::
:; 3. כללים גזירתיים: כללים גזירתיים הם כללים הנוגעים לאופן שבו מידע במבנה מסוים יכול להפוך למידע במבנה אחר, או לאופן שבו ממידע מסוים ניתן לגזור מידע נוסף.לדוגמה:
::

## אכיפת הכללים העסקיים

זהו תחום נוסף המשמש לניתוח של כללים עסקיים ומהווה מידע נוסף עבור ניהולם.

אכיפת הכללים רלוונטית רק לגבי כללים התנהגותיים, והיא מתבצעת בשלושה אופנים שונים:
#אכיפה בקפידה - הכלל נאכף בכל מקרה, ללא יוצאים מן הכלל. הפרה של הכלל אינה אפשרית.
#אכיפה מוגבלת - הכלל נאכף אך לא בכל מקרה, ישנם יוצאים מן הכלל. ההפרה של הכלל היא אפשרית.
#הנחיה - הכלל הוא בגדר המלצה בלבד. ההפרה של הכלל היא אפשרית.

## לקריאה נוספת

## קישורים חיצוניים

* Business rule approach, בוויקיפדיה האנגלית

## הערות שוליים

קטגוריה:מימון
מנחת ראשון לציון

**מנחת ראשון לציון** הוא מנחת תעופה השוכן בחולות ראשון לציון במערבה של העיר ראשון לציון. המנחת ממוקם כ-350 מטרים ממערב למחלף מבוא איילון וכ-700 מטרים מדרום לאצטדיון הברפלד ומזרחית לאגם הנקיק ואגמון הסופרלנד. במנחת מסלול טיסה באורך של 450 מטרים, ובמקביל ממערב לו מסלול הסעה למטוסים. המנחת מורשה לטיסה לפי כללי ראייה מבוקרת בכל ימות השבוע בשעות האור בלבד, וגובה הטיסה המרבי במרחב המנחת מוגבל ל-400 רגל. במנחת שירותי תדלוק למנויים, שירותי כבאות ועזרה ראשונה.

צפונית-מערבית למסלול הטיסה, קיים מסלול טיסה נוסף, קצר באורך של כ-180 מטר המיועד לפעילות טיסנים בלבד. גם מסלול זה עשוי אספלט.

בשנת 2013 נפתח במנחת "**המוזיאון לתעופה וחלל**" ובו תצוגת מטוסים ותערוכה על תולדות התעופה בישראל.

המנחת הוא בסיס פעולה מרכזי של חברת עדן תעופה, המספקת שירותי טיסה במסוקים פרטיים.

ב-6 ביולי 2014 התרסק מטוס קל במנחת, ואדם אחד נפצע במהלך האירוע באורח קל. ב-25 בינואר 2015 התרסק מטוס קל במנחת, ושני בני אדם נהרגו במהלך האירוע.

## גלריה
מרכז|ממוזער|600px|מבט מהאוויר על המנחת

## קישורים חיצוניים

* המנחת באתר רשות התעופה האזרחית
* המוזיאון לתעופה וחלל

קטגוריה:ראשון לציון: תחבורה
קטגוריה:ראשון לציון: אצטדיונים ומתקני ספורט
קטגוריה:ישראל: שדות תעופה
ראשון לציון
אקסטרנשטיינה

350px|ממוזער|שמאל
**אקסטרנשטיינה** (בגרמנית: **Externsteine**) היא שמורת טבע של תצורה סלעית הממוקמת ביער טויטובורג בקרבת העיר דטמולד במדינת נורדריין-וסטפאליה, גרמניה. תצורת הסלע המכונה טור (tor) מתאפיינת בגושי סלע אנכיים, הבוקעים מתוך פני קרקע רכה יחסית בעלת מתאר נוף של גבעות נמוכות ומיוערות. משמעותה של המילה היא ככל הנראה "אבני הרכס" או בדומה לכך.

## גאולוגיה
תצורת הסלע הקשה והעמידה לשחיקה נוצרה כתוצאה מריבוד שכבות בתקופת הקרטיקון לפני כ-120 מיליון שנה, בשוליו של ים רדוד אשר כיסה בתקופה זו את שטחה של צפון אירופה. לפני כ-70 מיליון שנה חל "קיפול" של השכבות (המכונה קמט גאולוגי), לצורה אנכית ואשר במשך השנים המשיכה צורתו להתעצב כתוצאה מתהליך של בליה.

שמורת אקסטרנשטיינה הממוקמת בליבו של יער טויטבורג, כוללת חמישה עמודי אבן חול אשר הגבוה מביניהם מזדקר לגובה של 37.5 מטרים. גושי הסלע יוצרים חומה באורך כמה מאות מטרים. לאורך השנים חצבו בני אדם בסלע והשפיעו על צורתו באמצעות יצירת מערות, מעברים וקישוטים שונים.

## היסטוריה
200px|ממוזער|שמאל|תחריט האבן הגדול של ישו המורד מן הצלב
מחקרים ארכאולוגיים בסביבת האתר חשפו כלי אבן מן התקופה הפלאוליתית והמזוליתית שתוארכו לתקופה של כ-12,000 שנה לפני זמננו.

למרות שכבר בתקופת השבטים הגרמאניים, ועוד בטרם הופעת הנצרות בצפון אירופה, שימש אקסטרנשטיינה כאתר לפעילות דתית, הרי שמחקרים ארכאולוגיים לא העלו ממצאים מתקופות שקדמו למאה ה-11 לפני הספירה. 
בני השבטים הגרמאנים האחרונים באזור בתקופה שלפני הופעת הנצרות היו הסקסונים אשר הובסו בידי קרל הגדול בשנת 772. ממצאים שונים שאינם חד משמעיים, מורים על קיומו של מנזר שהוקם באתר בשנת 815. כתובת שנמצאה על אחד הסלעים מצביעה על העובדה כי הבישוף של פדרבורן קידש את אחת המערות במקום ככנסייה נוצרית בתחילת המאה ה-12. תבליט אבן גדול מתאר את הורדת ישו מן הצלב ומסמל ככל הנראה את ניצחון הנצרות על האמונה הפגאנית ששלטה באזור עד לתקופה זו.

במהלך תקופת השלטון הנאצי הצביע הארכאולוג הגרמני וילהלם טויט (Teudt), בעל הנטייה המיסטית-פולקית על האתר כמקום פולחן של הציוויליזציה הגרמאנית העתיקה, ושבה את ליבו של הימלר בעל השקפת העולם המיסטית, שעסק בחיפוש אינטנסיבי של מקורות העם הגרמני ומורשת האבות הפגאנית שלה.

## אתר פולחן
בראש עמוד הסלע הגבוה מוצב מעין מזבח אשר שימש במקורו ככל הנראה לצורכי הקרבת קורבנות. בקיר שמעליו חצוב חור המכוון באופן מדויק למיקום זריחת השמש ביום ההיפוך של תחילת הקיץ. מספר מערות וגומחות קטנות יותר שנחצבו בידי אדם, שימשו ככל הנראה לצרכים פולחניים שונים במהלך השנים בידי המאמינים שפקדו את האתר. במקומות שונים על פני הסלע חרוטות כתובות וסימנים בעלי משמעות דתית פולחנית כאשר הגדול והבולט מכולם הוא כאמור תחריט האבן הגדול של ישו המורד מן הצלב.

גם כיום ממשיכות תנועות ניאו פגאניות המאמינות בחיזוק הקשר עם כוחות הטבע, ותנועות גרמניות בעלות מאפיינים לאומניים, לראות באתר אקסטרנשטיינה כמקום כינוס והתוועדות בעל מאפיינים פולחניים ודתיים.

## קישורים חיצוניים

קטגוריה:אירופה: שמורות טבע
קטגוריה:נורדריין-וסטפאליה: גאוגרפיה
משי זהב

**משי זהב** היא משפחה ירושלמית ותיקה

קטגוריה:שמות משפחה עבריים
איינרו

**אילאו** (בטטום: **Ainaru**) היא עיר הבירה והעיר המרכזית במחוז איינרו השייך למדינה מזרח טימור וממוקם בחלקה הדרום־מערבי. העיר ממוקמת 78 ק"מ דרומית לדילי (הבירה הלאומית) ויש בה אוכלוסייה של 15,558 אנשים.

בעיר מתגוררות קבוצות אתניות רבות (קתולים, פרוטסטנטים, מוסלמים) בשלום, והמשאבים העיקריים המגודלים בה הם שיחי קפה.

## הרס איינרו
במהלך הכיבוש האינדונזי (1975-1999), איינרו היה מרכז השליטה של הצבא האינדונזי (TNI). ולכן בחודשיים שקדמו ל-30 באוגוסט 1999 (תאריך קבלת העצמאות), נכנסו מליציות חמושות ופגעו בבסיס החיילים. כתוצאה מכך סבלה העיר איינרו מהרס כמעט מוחלט ויותר מ-95 אחוזים מבנייניה נהרסו.

## ערים תאומות
*  
* 

## ראו גם
* מחוזות מזרח טימור

## קישורים חיצוניים

## הערות שוליים

איינרו
באטלרס

**באטלרס (Butlers GMBH & Co KG)** היא רשת שיווק גרמנית, המשווקת אביזרים לבית, פריטי עיצוב, ריהוט ומתנות המגיעים מגרמניה ומחוץ לה, בכ-150 סניפים. עם מוטו של "*Made for your home*" (נוצר עבור ביתך), יחד עם הצגת רעיונות עיצוביים שהחברה יוצרת בעצמה, החברה, שבסיסה בקלן, מפעילה גם חנות מקוונת לגרמניה ולאוסטריה.

## היסטוריה
באטלרס נוסדה בעיר נויס (Neuss), מהעסק המשפחתי של וילהלם יוסטן ובניו, בעלי חנות הכלבו יוסטן למטבח ולמשק הבית, שנפתחה בשנת 1829. בשנת 1999, האחים וילהלם ופול יוסטן, יחד עם פרנק הולצאפפל, פתחו בקלן את הסניף הראשון של באטלרס. ב-2005, נוסף לשם תת-הכותרת באטלרס שיווק בע"מ. חנויות ראשונות נפתחו בלונדון, ציריך ווינה. הסניפים בגרמניה, אוסטריה, שווייץ, ספרד ובריטניה מתופעלים עצמאית, הסניפים בהונגריה, אוקראינה ויוון מתופעלים בזכיינות.
משנת 2010, באטלרס פועלת בחמש ערים בגרמניה במתכונת של חנות-בתוך-חנות ברשת חנויות הכלבו גלריה קאופהוף.
בשיתוף פעולה עם חברת הסטארט-אפ סטיקפוגל מברלין, באטלרס הובילה את השירות האישי *Made by you*, בסיוע הלקוחות באינטרנט.

## קישורים חיצוניים

* 

קטגוריה:רשתות שיווק
קטגוריה:חברות גרמניות
קטגוריה:חנויות כלבו
אסתי ירושלמי

**אסתי ירושלמי** (נולדה בשנת 1967) היא שחקנית קולנוע וטלוויזיה ומטפלת אלטרנטיבית ישראלית.

## ביוגרפיה
ירושלמי נולדה בטהראן, בירת איראן. בילדותה למדה בבית ספר מוסלמי עד כיתה ג' ובמהלך המהפכה החומייניסטית אף התגוררה בסמיכות לאוניברסיטת טהראן, שבה החלה המהפכה. ירושלמי עלתה לישראל ב-1981 כשהייתה בת 14, ועברה מיד ללמוד בפנימיית הדסים. לאחר שירותה הצבאי למדה משחק בבית הספר למשחק בית צבי.

במהלך שנות ה-90 ירושלמי השתתפה בסדרות הטלוויזיה הישראליות "עניין של זמן", "מרחב ירקון", "זינזאנה", "שלווה", ו"פלורנטין" והשתתפה גם בתפקיד אורח בסדרות "הפוך", ו״כסף קטלני״. כמו כן במהלך עשור זה השתתפה גם במספר סרטי קולנוע וסרטי טלוויזיה – תפקידה הקולנועי הראשון היה בסרט הטלוויזיה "נקודת תצפית". (1990) לאחר מכן היא השתתפה בסרט הקולנוע "רשימת שינדלר" (1993), בסרט הקולנוע "שחור" (1994), בסרט הטלוויזיה "הבחור של שולי" (1997), ובסרט הטלוויזיה "שלום לבן דודי" (2000).

בתחילת העשור הראשון של המאה ה-21 ירושלמי לקחה פסק זמן מקריירת המשחק לטובת קריירה בתור מדריכה להתפתחות אישית על פי שיטת גרינברג.

בשנת 2004 השתתפה ירושלמי בסדרת הדרמה "אשליות" ששודרה בערוץ 2. בשנת 2009 שיחקה ירושלמי בסדרה "תיבת נח", והשתתפה בתפקיד אורח בסדרה "גירושים נפלאים". בשנת 2010 השתתפה בסרט המדריך למהפכה. בשנת 2012 השתתפה בסרט הקולנוע הישראלי "מעשייה אורבנית". באותה שנה שבה ירושלמי לגלם את דמותה של גלי בסדרת הספין אוף "עניין של זמן". השתתפה בתפקיד הראשי בסרט הקולנוע של חנה אזולאי-הספרי משנת 2013, "אנשים כתומים".

בשנת 2020 השתתפה בסדרה "טהרן" בתפקיד ארזו.

בשנת 2024 שיחקה בסדרת הדרמה של רשת 13 "פטריק" גילמה את יעל סבן, רופאה שמטפלת בפטריק (שלום אסייג).

## חיים אישיים
ניהלה בעבר מערכת יחסים עם הזמר ירמי קפלן. קפלן כתב עליה את השירים "אסתי" ו"מודדת".

ירושלמי הייתה נשואה במשך שנתיים. במסגרת נישואים אלו נולד לה בנה היחיד.

## פילמוגרפיה חלקית

## קישורים חיצוניים

* 
* 
* ראיון מצולם עם אסתי ירושלמי בתוכנית "העולם הבוקר" - פורסם בערוץ היוטיוב של רשת ב-5 באוגוסט 2012
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות בית צבי
קטגוריה:בוגרי בית צבי
קטגוריה:בוגרות פנימיית הדסים
קטגוריה:בוגרי פנימיית הדסים
קטגוריה:ישראליות ילידות איראן
קטגוריה:ישראלים ילידי איראן
קטגוריה:עולות בשנות ה-1980
קטגוריה:עולים בשנות ה-1980
קטגוריה:אתאיסטיות ישראליות
קטגוריה:אתאיסטים ישראלים
קטגוריה:פמיניסטיות ישראליות
קטגוריה:פמיניסטים ישראלים
קטגוריה:ישראליות שנולדו ב-1967
קטגוריה:ישראלים שנולדו ב-1967
אקסיומת קבוצת החזקה

בתורת הקבוצות האקסיומטית, **אקסיומת קבוצת החזקה**  היא אקסיומה במערכת האקסיומות של צרמלו-פרנקל (ZF) שמבטיחה את קיום קבוצת החזקה של כל קבוצה.

באופן פורמלי:

:\forall A \, \exists P \, \forall z \, [z \in P \iff \forall w \, (w \in z \Rightarrow w \in A)]

כלומר, לכל קבוצה A, קיימת קבוצה P (קבוצת החזקה) כך שלכל קבוצה z מתקיים: z שייכת ל-P אם ורק אם כל איבר ב-z הוא גם איבר ב-A.

## דוגמאות לשימוש
אקסיומת קבוצת החזקה הכרחית לבניית המספרים הממשיים, בכל בנייה שנבחר עבורם. למשל, המודל HC = H(\omega_1) שמורכב מכל הקבוצות שהן בנות מנייה תורשתית, מקיים את כל האקסיומות של ZFC למעט אקסיומת קבוצת החזקה. לפי משפט קנטור מודל זה לא יכול להכיל שום ייצוג של המספרים הממשיים. 

באופן מפתיע, גם במודל בו הממשיים מוגדרים, התכונות שלהם מושפעות מהיכולת להפעיל את אקסיומת קבוצת החזקה אינסוף פעמים. 

דוגמה נוספת לשימוש באקסיומת קבוצת החזקה היא בניית המכפלה הקרטזית של זוג קבוצות: עבור זוג קבוצות X,Y, אם נשתמש בהגדרה הסטנדרטית של זוג סדור: (x,y) = \{\{x\},\{x,y\}\} נקבל ש-X \times Y \subset \mathcal{P}(\mathcal{P}(X \cup Y)). 

במקרה הזה השימוש באקסיומת קבוצת החזקה אינו הכרחי וניתן להמיר אותו בשימוש באקסיומת ההחלפה ובאקסיומת האיחוד: ניתן על ידי אקסיומת ההחלפה להראות כי הקבוצה X\times\{y\} קיימת לכל y \in Y. שימוש נוסף באקסיומת ההחלפה יאפשר לאגד את כל הקבוצות האלו בקבוצה אחת, עליה נפעיל את אקסיומת האיחוד. 

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קבוצת החזקה
אקסיומת האיחוד

בתורת הקבוצות האקסיומטית, **אקסיומת האיחוד** היא אקסיומה שמבטיחה שאיחוד האיברים של כל קבוצה הוא קבוצה. 

באופן פורמלי:
:\forall A\,\exist B\,(\forall x(\exist C\in A,\,x\in C)\iff x\in B)
העובדה שקיים חיתוך של כל אוסף (לא ריק) של קבוצות נובע מאקסיומת ההפרדה – נבחר איבר E של אוסף הקבוצות A ונקבל:
:\bigcap_{C\in A}C=\{x\in E:\forall C\in A,\,x\in C\}
אקסיומת האיחוד היא אקסיומה מקובלת מאוד וכל מערכת אקסיומות סבירה של תורת הקבוצות מכילה אותה או גוררת את נכונותה. 

## דוגמאות לשימוש
אקסיומת האיחוד מאפשרת לאחד כל זוג קבוצות A,B. לפי אקסיומת הזוג הלא-סדור \{A,B\} היא קבוצה. הפעלת אקסיומת האיחוד על הקבוצה הזו תתן את A\cup B.

אם אנחנו משתמשים בקונבנציה של פון נוימן להגדרת הסודרים (סודרים הן קבוצה שסדורה קווית על ידי יחס השייכות), אז אקסיומת האיחוד, יחד עם האקסיומות שמבטיחות כי כל זוג סודרים ניתן להשוואה, מבטיחה לנו שלכל קבוצת סודרים יש חסם עליון מינימלי – שהוא האיחוד שלהם. מהסיבה הזו, אוסף כל הסודרים אינו קבוצה – אחרת היה סודר מקסימלי, בסתירה לכך שקיים לו עוקב. 

## קישורים חיצוניים
*

קטגוריה:ערכים שבהם תבנית בריטניקה אינה מתאימה
איחוד
תחנת הלוויינים עמק האלה

350px|ממוזער|שמאל|מרכז הבקרה והשידור באתר 
**תחנת לוויינים עמק האלה** היא תחנת ממסר לוויינית השוכנת בעמק האלה. 

התחנה שהייתה הראשונה מסוגה בישראל, הוקמה בשנת 1972 על ידי משרד התקשורת על מנת להעביר שידורי טלוויזיה וטלפון ושימשה תחנת תקשורת של בזק, לנוכח הקושי להעביר כבלי תקשורת תת-ימיים, ובידודה הפוליטי של ישראל ב, שמנע חיבור קווי תקשורת יבשתיים לשכנותיה.

אזור עמק האלה נמצא כמקום הנוח ביותר מבחינה אקלימית לתקשורת לוויינית בשל מיעוט עננות ומשקעים העלולים להפריע לקליטה. 

ברבות השנים, עם הנחת כבלי תקשורת תת-ימיים חדשים, ועם הקמת תחנות שידור חדשות, איבדה התחנה מחשיבותה כצומת מקומי, ובחודש נובמבר 2008 היא נמכרה תמורת 15 מיליון דולר לחברת אר.אר מדיה. בפברואר 2016 נמכרה אר.אר מדיה, תמורת 242 מיליון דולר, לתאגיד SES, במקור Société Européenne des Satellites – "חברת הלוויינים האירופית" המפעילה רשת של 70 לוויני תקשורת, ומאז תחנת הלוויינים היא בבעלותה.

החברה פיתחה את האתר, הכולל כיום כ-120 צלחות לוויין בגדלים ובזויות שונות, והפכה אותו לצומת שידורים גדול המשרת גופי שידור מכל העולם, ברשת המכסה, יחד עם מרכזי שידור קרקעיים בלונדון ובארצות הברית, 95% מהעולם המאוכלס. מיקומה הגאוגרפי של ישראל מספק לה יתרונות חשובים כצומת תקשורת עולמי ומאפשר לה לתקשר עם לוויינים שמכסים את אסיה מצד אחד ואת אירופה, ואף את חלקה המזרחי של אמריקה הצפונית מצד שני. במקום נמצא מרכז שליטה וניטור (NOC), המאויש 24 שעות ביממה באנשי מקצוע שמוודאים ששידורים חיים יועברו ללא תקלות.

ב-9 במרץ 2026, במהלך מבצע שאגת הארי, פגע טיל ששוגר על ידי חזבאללה בתחנה.


קובץ:גבעת התורמוסים 09.jpg|תחנת הלוויינים במבט מתל שוכה
קובץ:SES Satellite Station, Ha'Ela Valley 2023 2.jpg
קובץ:Stamps of Israel - Satelite antena.jpg|בול דואר שהונפק לרגל הקמת התחנה


## קישורים חיצוניים

* 
*  - הרצאה על ההיסטוריה של תחנת הלוויינים

## הערות שוליים

קטגוריה:ישראל: מבנים
קטגוריה:לוויינים
קטגוריה:עמק האלה
קטגוריה:ישראל: טלקומוניקציה
קטגוריה:ישראל: חברות ממשלתיות שהופרטו
סורק תלת-ממדי

280px|ממוזער|סורק תלת־ממדי
**סורק תלת-ממדי** הוא מכשיר האוסף מידע מפני השטח על אובייקטים, כגון הצורה, המידות והצבע של האובייקט הסרוק, ומאפשר לאחר מכן ליצור מודלים דיגיטליים תלת־ממדים של אותו האובייקט לשימושים שונים. 

ישנן טכנולוגיות רבות המשולבות בסורקי תלת הממד השונים. כל טכנולוגיה כרוכה במגבלות, יתרונות ועלויות משלה. ישנם לרוב מגבלות עם סוגים שונים של אובייקטים שלא ניתן לבצע דיגיטציה שלהם; למשל, טכנולוגיות אופטיות לא מאפשרות לרוב לסרוק אובייקטים מבריקים, אובייקטים בהם ישנה השתקפות או אובייקטים שקופים. 

איסוף נתונים תלת־ממדיים שימושי למגוון רחב של יישומים. המכשירים הללו נמצאים בשימוש נרחב על ידי תעשיית הבידור לצורך הפקה של סרטים ומשחקי וידאו. יישומים נפוצים אחרים של טכנולוגיה זו כוללים עיצוב תעשייתי, יצירת עזרים חיצוניים אורתופדיים לחלקי הגוף השונים, יצירת איברים תותבים, הנדוס לאחור, יצירת דגמי אבטיפוס, בקרת איכות, ולצורך תיעוד של יצירות תרבות. בטכנולוגיה זו נעשה שימוש כדי ליצור מודלים תלת-ממדיים של קתדרלות גותיות על מנת לאפשר, לצד לימוד האדריכלות שלהן וביצוע מדידות מדויקות (כגון גבהים), לבדוק את איכות האדריכלות ולוודא שאין נזקים מבניים ומעמסים לקתדרלות העומדות על תילן כבר מאות שנים.

## ראו גם

* טופולוגיה
* גרפיקת תלת-ממד
* הדפסה תלת-ממדית

## קישורים חיצוניים

* Fausto Bernardini, Holly E. Rushmeier (2002). The 3D Model Acquisition Pipeline. Computer Graphics Forum 21 (2): 149–172
* Song Zhang, Daniel van der Weide, and James H. Oliver (2010). Superfast phase-shifting method for 3-D shape measurement. Optics Express: 9684–9689
* Marc Levoy, Kari Pulli, Brian Curless, Szymon Rusinkiewicz, David Koller, Lucas Pereira, Matt Ginzton, Sean Anderson, James Davis, Jeremy Ginsberg, Jonathan Shade, Duane Fulk (2000). The Digital Michelangelo Project: 3D Scanning of Large Statues. Proceedings of the 27th annual conference on Computer graphics and interactive techniques. pp. 131–144.


קטגוריה:עיצוב תעשייתי
קטגוריה:דימות
קטגוריה:התקני קלט
מחלקה (תורת הקבוצות)

בתורת הקבוצות, **מחלקה** היא אוסף של כל הקבוצות שחולקות תכונה משותפת. 

לדוגמה, אוסף כל הקבוצות, אוסף כל החבורות ואוסף כל המספרים הטבעיים הם מחלקות. כל קבוצה היא מחלקה, אך לא כל מחלקה היא קבוצה. כך בדוגמאות לעיל שתי הדוגמאות הראשונות הן אינן קבוצות והדוגמה השלישית היא קבוצה. מחלקה שהיא אינה קבוצה נקראת **מחלקה נאותה**. 

בהתאם להקשר, ייתכן שהמושג "מחלקה" ישמש במקום "מחלקה נאותה", במקרים בהם ברור כי מעניינת רק השאלה האם אובייקט מסוים הוא קבוצה או לא (למשל במשפט "אוסף כל העוצמות הוא מחלקה" הכוונה היא למחלקה נאותה).

מחוץ לתחום של תורת הקבוצות לעיתים אין הבחנה בין המושג "מחלקה" והמושג "קבוצה". לפני הפיתוח של תורת הקבוצות האקסיומטית שני המושגים האלו אכן היו שקולים וטרמינולוגיה של תחומים מתמטיים שונים שהתפתחו באותו זמן עשויה להכיל את המושג מחלקה גם כאשר מדובר בקבוצה.

## הגדרה פורמלית
בפיתוחים שונים של תורת הקבוצות ההתייחסות למושג המחלקה הוא שונה. למשל במערכת האקסיומות ZFC אין התייחסות פורמלית למושג המחלקה. ההגדרה הנפוצה למושג במסגרת התורה הזו הוא שמחלקה היא למעשה יחס שניתן להגדרה באמצעות נוסחה וקבוצות. במובן הזה משפט כמו "x שייך למחלקה C" מתורגם למשפט "x מקיים פסוק C(x)&lrm;", כאשר C הוא נוסחה בשפה של תורת הקבוצות.

לעומת זאת, במערכת האקסיומות NGB מושג המחלקה הוא המושג הבסיסי של התורה, ומושג הקבוצה מוגדר באמצעותו: קבוצה היא איבר של מחלקה. מצד שני, האקסיומות של NGB לא מאפשרות להוכיח שיש מחלקות ששונות מהמחלקות שהגדרנו עבור ZFC וכל משפט שנוגע לקבוצות שניתן להוכיח מתוך NGB ניתן להוכיח כבר מתוך ZFC.

קיימות מערכות אקסיומות נוספות שמתירות פעולות נוספות על המחלקות ובכך הן חזקות ממש יותר מ-ZFC.

## הגבלת הגודל
**הגבלת הגודל** היא גישה פילוסופית שפותחה על ידי פיליפ ג'ורדן וקנטור שגרסה כי הפרדוקסים שהופיעו בתורת הקבוצות הנאיבית נבעו מעיסוק בקבוצות "גדולות מדי" (קבוצת כל הקבוצות, קבוצת כל הסודרים וכו'). במונחים מודרניים נאמר כי אוספים גדולים מדי של קבוצות אינם יכולים להיות קבוצה ולכן הם **מחלקה נאותה**. 

גישה זו עומדת מאחורי אקסיומת ההפרדה ואקסיומת ההחלפה ב-ZFC. 

בנוסף, במערכת האקסיומות NGB, גישה תורגמה ל**אקסיומת הגבלת הגודל**: 
: C היא מחלקה נאותה אם"ם יש התאמה חד-חד ערכית ועל בינה לבין מחלקת כל הקבוצות.
אקסיומה זו גוררת את אקסיומת ההחלפה, אקסיומת הבחירה הגלובלית (כי יש התאמה חח"ע ועל בין כל הקבוצות לבין הסודרים) ואת אקסיומת האיחוד (זו תוצאה של עזריאל לוי). 

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
באוקאו

**באוקאו** (בטטום: **Baukau**) היא עיר הבירה והעיר המרכזית במחוז באוקאו השייך למדינה מזרח טימור וממוקם בחלקה המזרחי. העיר ממוקמת 122 ק"מ מצפון־מזרח לדילי (הבירה הלאומית) ויש בה אוכלוסייה של כ־15,000 תושבים.

בתקופת הכיבוש הפורטוגזי במזרח טימור המחוז היה ידוע בשם וילה סלזר (Vila Salazar) אך לאחר מכן שונה שמו לבאוקאו.

## הרס באוקאו

חלק גדול מהתשתיות של העיר וסביבתה נפגעו או נהרסו במהלך המהומות שלאחר המשאל על העצמאות בשנת 1999. עם זאת, בחלק הישן של באוקאו נשארו כמה שרידים מהתקופה הקולוניאלית הפורטוגזית, כגון בתים גדולים הבנויים בסגנון קולוניאלי, כנסיות ומבני ציבור. אחד מאלה הוא פאוסאדה דה באוקאו, בית מלון ורוד וגדול שמהמסעדה שלו ניתן לראות את האוקיינוס. בבאוקאו יש כיום בית חולים, בית ספר לאחיות וברכה שחייה שבבעלות פאוסאדה דה באוקאו.

6 קילומטרים מהעיר נמצא שדה התעופה בעל המסלול הארוך ביותר במדינה והוא אחראי לקבלת המטוסים שאינם יכולים לנחות בשדה התעופה של דילי. שדה זה שימש כשדה התעופה הראשי של המדינה לפני הפלישה האינדונזית ב-1975.


קובץ:Strand von Uatabo, Baucau.jpg|החוף בבאוקאו
קובץ:Baucau Kirche klein.jpg|הכנסייה בבאוקאו
קובץ:Baucau fields.jpg|שטחי שדות בבאוקאו
קובץ:Baucau, East Timor (314821747).jpg|מבנה מהתקופה ומהסגנון הקולוניאלי
קובץ:Baucau Administration klein.jpg|בניין המנהלה
קובץ:Baucau Fischer klein.jpg|דייג על החוף
קובץ:Baucau Höhle klein.jpg|החלק העליון של העיר באוקאו
קובץ:Baucau klein.jpg|בקתות בחלק התחתון
קובץ:Baucau klein2.jpg|בית בחוף
קובץ:Baucau klein3.jpg|רחוב ממרכז העיר לחוף הים
קובץ:Baucau Wandbild klein.jpg|ציור קיר
קובץ:Baucau Wandbild klein2.jpg|ציור קיר


## ראו גם
* מחוזות מזרח טימור

## קישורים חיצוניים

## הערות שוליים

באוקאו
המנון גינאה

**חירות** (בצרפתית: **Liberté**) הוא ההמנון הרשמי של גינאה מאז קבלת העצמאות שלה בשנת 1958. ההמנון הולחן על ידי פודבה קייטה ולא ידוע מי חיבר אותו.

## מילות השיר

## ראו גם
*דגל גינאה
*סמל גינאה

## קישורים חיצוניים

גינאה
קטגוריה:גינאה: סמלים לאומיים
אקסיומת ההפרדה

בתורת הקבוצות האקסיומטית, **אקסיומת ההפרדה** היא סכימת אקסיומות שמבטיחה שכל תת קבוצה ניתנת להגדרה של קבוצה היא גם קבוצה. 

באופן פורמלי, סכימת האקסיומות מורכבת מאקסיומה אחת עבור כל נוסחה עם פרמטרים בשפה מסדר ראשון של תורת הקבוצות שמבטיחה כי לכל קבוצה A יש קבוצה B שאיבריה הם בדיוק כל איברי A שמקיימים את הנוסחה:
:\forall A \exists B ((x \in B) \iff ((x \in A) \land \varphi(x,u_1,\dots ,u_n ) ) )
כאשר u_i הוא פרמטר של הנוסחה.

כלומר אקסיומת ההפרדה מורכבת מקבוצה רקורסיבית אינסופית של אקסיומות.

האינטואיציה מאחורי סכימת האקסיומות היא שמחלקה (כלומר אוסף גדיר של איברים) היא גדולה ולכן לא יכולה להיות מוכלת בקבוצה. 

אקסיומת ההפרדה נובעת מאקסיומת ההחלפה יחד עם אקסיומת הקבוצה הריקה (ראו שם). למרות זאת יש שכוללים את אקסיומת ההפרדה ברשימת האקסיומות של ZFC משיקולים היסטוריים, או משיקולי נוחות. 

שיקול נוסף להכללת אקסיומת ההפרדה הוא שבבניות של מודלים של תורת הקבוצות לעיתים אם נגדיר את אקסיומות האחרות באופן רחב (למשל את אקסיומת האיחוד נגדיר רק כקיום קבוצה שמכילה לפחות את האיחוד וכו'), נקבל כי כל האקסיומות למעט אקסיומת ההפרדה נובעות מ*תכונת אוניברסליות* של המודל שנבנה - לכל קבוצה בעולם יש קבוצה במודל שמכילה אותה, ורק הוכחת אקסיומת ההפרדה דורשת עבודה.

בתורת הקבוצות הנאיבית, לכל נוסחה שהיא אוסף כל הקבוצות שמקיימות את הנוסחה הוא קבוצה. הגדרה זו מובילה לפרדוקסים רבים, למשל הפרדוקס של ראסל, כיוון שהיא מאפשרת קיום של קבוצות מאוד גדולות (למשל קבוצת כל הקבוצות). 

אקסיומת ההפרדה (בדומה למקבילתה החזקה יותר - אקסיומת ההחלפה), היא הגבלה של ההגדרה של תורת הקבוצות הנאיבית: אוסף האיברים שמקיים תכונה מסוימת הוא קבוצה רק במקרים בהם הוא כבר מוכל בקבוצה אחרת. באופן הזה אנחנו מונעים את היווצרותן של הקבוצות הפרדוקסליות, אך מאבדים גם את רוב היכולת של בניית האובייקטים שהתאפשרה לפני כן. קבלת אקסיומת ההפרדה במקום האקסיומה הנאיבית היוותה את תחילת הפיתוח של תורת הקבוצות האקסיומטית. למעשה רוב האקסיומות האחרות במערכת ZF נועדו להתמודד עם ההגבלה של אקסיומת ההפרדה.

באותו הקשר, אקסיומת ההפרדה יכולה לשמש כדי להוכיח כי אוספים מסוימים אינם קבוצות. כך למשל אוסף כל הקבוצות איננו קבוצה, כי אילו היא הייתה קבוצה הרי שהקבוצה של ראסל (קבוצת כל הקבוצות שאינן מכילות את עצמן) גם כן הייתה קבוצה לפי אקסיומת ההפרדה. 

הפרדה
פסיטקוזאורוס

ממוזער|פסיטקוזאורוס בהשוואה לאדם
ממוזער|250px|איור המשחזר את Psittacosaurus mongoliensis
**פסיטקוזאורוס** (שם מדעי: *Psittacosaurus;* מילולית: "לטאת תוכי") הוא סוג של דינוזאור צרטופסי והסוג היחיד במשפחת ה**פסיטקוזאוריים**, שחי במחצית הראשונה של הקרטיקון באזור מזרח אסיה. 

הפסיטקוזאורוס נחשב לאחד מראשוני הדינוזאורים הצרטופסים, שמהם התפתחו הפרוטוצרטופסיים והצרטופסיים, להם מקור דמוי תוכי, עטרה ולאחרונים אף קרניים חדות וארוכות. הפסיטקזאורוסים התקיימו על פני תקופה של כ-30 מיליון שנה, מתחילת הקרטיקון ועד אמצעו, ונתגלו ממנו בין 11 ל-12 מינים (אחד מהם שנוי במחלוקת), שיא עבור דינוזאורים. הוא נתגלה לראשונה ב-1922 על ידי הנרי פיירפילד אוסבורן וסווג ב-1923.

## תיאור
הפסיטקוזאורוס היה דינוזאור צמחוני קטן למדי שהלך על שתי רגליו האחוריות. אורכו היה כ-2 מטר וגובהו הגיע עד למותניו של אדם בוגר. הוא שקל כ-20 ק"ג. הגולגולת הייתה קטנה ודמוית קופסה והמאפיין הבולט שלה היה עצם ה-Rostral שיצרה מקור חד דמוי מקור-תוכי בקדמת הפה שלו. לפסיטקוזאורוס לא הייתה עטרה המאפיינת צרטופסים מתקדמים יותר, אלא רק בליטה קטנה דמוית מדף באחורי וצידי הגולגולת, וכן בליטות לחיים (Epijugal) חדות. ככל הנראה היה מדף זה ההתחלה של מה שהתפתח לעטרה ובליטות הלחיים החדות המאפיינות צרטופסים מתקדמים יותר (כגון פנטצרטופס).

שאר השלד דמה לאורניתופוד: דינוזאור בעל אגן דמוי עוף שהלך על 2 רגלים אחוריות ארוכות והשתמש בגפיו הקדמיות והקצרות יותר כידיים לאחיזת מזון ועצמים אחרים. אילולא נתגלתה גולגולתו הייחודית ייתכן שהיה עדיין מסווג כאורניתופוד ולא כצרטופסי.

מאמר מדעי שפורסם ב-2016 הצליח לשחזר את צבעי עורו של הפסיטקוזאורוס באמצעות גילוי שרידי מלנוזומים האחראים על צבעי העור. החוקרים מצאו שהוא היה צבוע בסכמת הסוואה הנקראת "הצללת נגד": חלקו העליון היה כהה יותר שכן עליו האירה השמש, ואילו חלקון התחתון היה בהיר יותר שכן הוא היה מוסתר על ידי הצל. באמצעות "הצללת הנגד", הצליח הפסיטקוזאורוס לשמור על גוון עור אחיד ולהיטמע יותר טוב בסביבתו, דבר שהיה חשוב להגנה מפני טורפים.


File:Psittacosaurus model.jpg|שחזור עדכני של הפסיטקוזאורוס, כולל צבע גופו


## מיני פסיטקוזאורוס
כ-400 מאובנים של פסיטקוזאורוסים נתגלו, והם סווגו ל-11 עד 12 מינים (אחד מהם שנוי במחלוקת), שיא עבור דינוזאורים.

## בתרבות
דינוזאור זה הופיע בסדרות "הדינוזאורים!" ו"דינו דן" ובמשחק "פארק היורה 3: בניית פארק".

## קישורים חיצוניים

* 
* 
* פסיטקוזאורוס, באתר HowStuffWorks
* How 'Parrot Dinosaur' Switched from Four Feet to Two as It Grew, ScienceDaily
* איור שלד של פסיטקוזאורוס מאת סקוט הארטמן

קטגוריה:בעלי חיים שתוארו ב-1923
קטגוריה:צרטופסים
קטגוריה:פאונת יישיין
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1923
משחק פיקטיבי

**משחק פיקטיבי** - בתורת המשחקים, אלגוריתם שמיועד לקרב ערך של משחק בעזרת וקטור אסטרטגיות במשחק חוזר.

## שיטת משחק פיקטיבי של בראון
* הערה - בערך זה נקרא "פעולות" לאסטרטגיות במשחק G, כדי להבדיל מאסטרטגיות במשחק החוזר

נתאר שיטה שמיועדת לשפר תוצאות משחק G מעבר לתוצאות שמתקבלות כשמשוחק וקטור פעולות
\vec A^{(0)}
. ב"שיפור" הכוונה לדרישה כלשהי לווקטור פעולות מעורב. למשל, שיפור לשחקן יריב יכול להיות וקטור פעולות שלפיו השחקנים האחרים מרוויחים פחות ממה שהם היו מרוויחים לו היו משחקים 
\vec A^{(0)}
, ולמבקר חיצוני שיפור יכול להיות הדרישה שווקטור הפעולות הוא
\epsilon-שיווי משקל. חזרה על G כשמתחילים ב-
\vec A^{(0)}
היא מערכת עם מצב
\vec A^{(t)}
המתפתחת בהשפעת G - בכל זמן t השחקנים בודקים איך G הגיבה להם בעבר ועל סמך הבחנותיהם מחשבים איזו פעולה לעשות בזמן t. במבט זה, יש ב-
\vec A^{(0)}, \vec A^{(1)}, ... \vec A^{(t)}, t \in N מידע על המבנה של G. במידע זה אפשר להשתמש כדי לשפר את תוצאות המשחק G. אולי לכך התכוון בראון במונח "משחק פיקטיבי" שהמציא בתיאור שיטה כזאת עם וקטור אסטרטגיות מסוים.

ייתכן שהתואר "פיקטיבי" מתייחס למשחקים שמבטאים מצבים במציאות שבהם חזרה על המשחק אינה מעשית, והחזרות על המשחק יכולות להתקבל מהדמיה ממוחשבת. למרות שבראון השתמש בווקטור אסטרטגיות מסוים, ייתכן שווקטורי אסטרטגיות מורכבים יותר יובילו לאלגוריתמים שיעבדו בתחום רחב יותר של משחקים.

## האסטרטגיה של בראון
במאמרו מתאר בראון אסטרטגיה של סטטיסטיקאי שבזמן t מעריך את משחק כל שחקן i כהתפלגות \sigma^{(t)}_i של הפעולות שלו בעבר
A^{(0)}_i, A^{(1)}_i, ... A^{(t-1)}_i.
בזמן t השחקן בוחר פעולה טהורה 
\vec A^{(t)}
המהווה אופטימום לפונקציית הרווח שלו באותו שלב. בראון מציע שכאשר כל השחקנים משחקים לפי אסטרטגיה זו, הווקטור
\vec \sigma^{(t)}= (\sigma^{(t)}_i)_{i =1}^N
מתכנס לפתרון המשחק. יש לכך שני מובנים אפשריים. הראשון הוא התכנסות
\vec \sigma^{(t)}
לווקטור פעולות אופטימליות. השני הוא התכנסות
\vec u(\vec \sigma^{(t)})
לערך המשחק.

## ניתוח שיטת בראון
שיטת בראון נחקרה מאז שהציע אותה ועד 1999 לפחות. להלן שתי תוצאות שמעידות על השימוש והמגבלות של השיטה.

### רובינסון 1951
רובינסון (Robinson) מציגה הוכחה שמשחק סכום אפס פיקטיבי בין שני שחקנים לפי האסטרטגיה של בראון מקרב את ערך המשחק.

### שפלי 1963
שפלי (Shapley)
מציג משפחה רחבה של משחקים 3x3 שאינם סכום אפס בה אין התכנסות של סדרת תוצאות המשחקים בשיטת בראון, ואף לא תת-גבול שהוא שיווי משקל של המשחק החד-שלבי. משפחת המשחקים מוגדרת על ידי מספר אי-שוויונות ליניאריים באיברי מטריצת המשחק. מאמר מ-1998 מראה שתוצאה זו נכונה ברוב המשחקים שאינם סכום אפס.

## הערות שוליים

קטגוריה:תורת המשחקים
רחל נדב

**רחל נדב** (1912 – 2003), "הפרימה בלרינה הישראלית הראשונה", הייתה רקדנית בלט ומחול תימני.

## תולדות חייה
נדב נולדה בעדן שבתימן, במהלך מסע העלייה של משפחתה מהעיר איב לארץ ישראל. לאחר שהגיעה משפחתה לארץ ישראל התיישבה ביישוב נחליאל שליד חדרה.

בשנת 1933 הפגיש אותה יהודה צדוק עם הרקדנית והכוריאוגרפית רינה ניקובה, שחיפשה נערות תימניות על מנת לצרפן ללהקת הבלט שלה. ניקובה בחנה את נדב והתרשמה מתנועותיה ומכשרונה. כאשר הקימה ניקובה את "להקת הבלט התימני" שלה הייתה נדב ליד ימינה ולרקדנית הראשית. ניקובה ערכה עבור הלהקה כוריאוגרפיה משולבת קלאסית-תימנית ייחודית. רוב הבלטים ייצגו תמונות בניחוח תנ"כי. בין הריקודים היו "רות ונעמי" (בביצוע רחל ואחותה מזל נדב), "על נהרות בבל", "אליעזר ורבקה", "בני הנביאים" (לפי הבלדה של שאול טשרניחובסקי על אודות שמואל הנביא ושאול המלך) ועוד.

בשנת 1935 הופיעה הלהקה בין היתר בארמון הנציב העליון בירושלים (ארמון הנציב) ובאוניברסיטה האמריקאית בביירות, כמו כן הופיעה ברחבי הארץ בתוכניות שונות למבוגרים ולילדים ונטלה חלק ב"יריד המזרח".

בשנת 1937 יצאה הלהקה למסע הופעות בן שנתיים באירופה, שהחל עם הזמנתו של הברון מוריס דה רוטשילד להופעה בפריז. הלהקה זכתה להצלחה ולהתלהבות בשל השילוב האמנותי האוריינטלי-תנ"כי והמשיכה במסע ברחבי אירופה. "לא צריך להיות מומחה גדול בבלט, כדי להתמוגג מהריקודים האלו שמדברים אלינו בשפה כל כך מובנת." כתב מבקר הטיימס ב-1938, "הנשיות - הגראציה, החיות ובעיקר יכולת הביטוי של הרקדניות הצעירות הללו ביחד עם המיזוג שבין דראמה ושמחת חיים לצד להט המזרח משכנעים אותך שכנוע מלא".

בראשית שנות הארבעים נפרדה נדב מניקובה והקימה את "להקת רחל נדב", ששילבה, בדומה לאסכולת ניקובה, בלט קלאסי ומחולות עם תימניים. בשנת 1944 הוזמנה עם להקתה להשתתף בכנס המחולות הראשון בקיבוץ דליה. שנה לאחר מכן הזמינה אותה גורית קדמן להדריך בקורס למדריכי ריקודי עם. אחת התוכניות שהעלתה הייתה "ערב תנ"ך" בו הקריא אריה דוד אריאלי פרקי תנ"ך ונדב ביטאה את תוכן הפרק במחול.

בשנת 1948 הועלה רסיטל המחולות הראשון של רחל נדב בתל אביב. בין היצירות שהועלו היו המחולות "רועת הצאן", "מרים" ו"אקסטזה". יצירות נוספות שיצרה נדב באותה תקופה כללו את מחזור "שיר השירים" שכלל שלושה ריקודים "שחורה אני ונאוה", "אני ישנה ולבי ער" ו"חביבי מחבוב".

ב-1954 הצטרפה נדב ללהקת "קדמה" וב-1956 יצא למסע הופעות ארוך בארצות הברית. מרתה גרהם שצפתה בה העניקה לה מלגת לימודים ושנת הופעות יחד עם להקתה. נדב שהתה בניו יורק עד סוף 1961.

עם שובה לישראל פעלה נדב בקרב עולים חדשים, בפרט במושב אביעזר, שם עבדה עם עולים מהודו ויצרה להקת מחול מבוססת על מחול הודי.

## לקריאה נוספת
* יעל שי, **מחוללת פלאים: סיפורה של רחל נדב**, נתניה: אגודה לטיפוח חברה ותרבות, תיעוד ומחקר, תשס"א.
* צבי פרידהבר, 'רחל נדב – רקדנית – כוריאוגרפית: ממניחי היסוד לצעדה התימנית בריקודי-העם הישראליים', **רוקדים** (המגזין לריקודי עם ומחול) 10 (1991), 6–7.

## קישורים חיצוניים
* ירון מרגולין, רחל נדב: הפרימה בלרינה הישראלית הראשונה, IsraelDance, 1 בדצמבר 2001

## הערות שוליים

קטגוריה:ישראליות ילידות תימן
קטגוריה:ישראלים ילידי תימן
קטגוריה:רקדניות יהודיות
קטגוריה:רקדניות בלט ישראליות
קטגוריה:רקדניות ישראליות
קטגוריה:בלרינות
קטגוריה:ישראליות שנולדו ב-1912
קטגוריה:ישראלים שנולדו ב-1912
קטגוריה:ישראליות שנפטרו ב-2003
קטגוריה:ישראלים שנפטרו ב-2003
שירכוה

**אסד אל-דין איובּ שירכּוה בן שאד'י** (בערבית: **أسد الدين شيركوه بن شاذي**), "ארי ההרים", היה דודו של המצביא והשליט המוסלמי הידוע צלאח אל-דין. שירכוה, איש כורדי המתואר במגוון המקורות כ"גוץ שמן", היה מדינאי ומצביא חשוב והכובש בפועל של מצרים, הוא הביא עמו את אחיינו, צלאח א-דין, אשר עלה לגדולה לאחר מותו של שירכוה בשנת 1169.
## חייו
שירכּוה  ואחיו נג'ם א-דין איובּ היו בניו של שאד'י, יורש העצר של השושלת השדאדית אשר שלטה בפאתי ארמניה. לאחר מאבקים מרים באימפריה הביזנטית והשתלטות מצד הסולטנות הסלג'וקית, נפלה השושלת השדאדית בשנת 1174 ומשפחת איובּ נדדה לעיר תכרית, מקום לידתו של צלאח א-דין. נג'ם א-דין מונה למושל העיר, אך הוא ומשפחתו גורשו ממנה 1138, לאחר ששירכּוה  הרג בעיר אדם נוצרי. מקובל כי בערב גירושם מהעיר נולד צלאח א-דין. משפחת איוב עברה לשטח ההשפעה של הסולטאן זנגי ששלט במוסול. שני האחים שירתו בצבאו של הסולטאן וסייעו בידו להכפיף את כל ארצות דמשק (מרחבי הלבנט - סוריה, לבנון, ישראל וירדן של היום) לשלטונו. לאחר מכן, שירתו האחים את בנו של זנגי, השליט נור אל-דין, תחת שלטונו שימש שירכוה כמושל מוסול (אחיו משל בבעלבכ). לימים, שניהם ניהלו את המשא ומתן מול שליטי דמשק שאפשר את כניעת העיר בידי נור א-דין והפיכתה לבירתו, שם מילאו בני משפחת איוב, לרבות בניו הרבים של נג'ם א-דין ובהם צלאח א-דין, מגוון תפקידים פוליטיים ומנהליים. צלאח א-דין היה מנהל המשטרה (צאחב א-שרטה) ואילו שירכּוה היה שר הצבא.

בשנת 1163 שידל שירכּוה את נור א-דין לשלוח אותו ואת אחיינו, צלאח א-דין, למסע הרפתקני במדבר הסורי, מסביב לממלכת ירושלים הצלבנית העוינת, ומשם אל מצרים הפאטמית העוינת אף היא. משם קרא הוזיר דאז, שאוור, לעזרתו של נור א-דין כדי שיסייע לו להפיל את השלטון הפאטמי הרופס ולהתמודד עם יריבו לשלטון, דירע'ם. בעזרתם של שבטי בדווים ובמאמצים רבים הצליח שירכּוה להוביל צבא גדול למצרים ולהבטיח את מעמדו בה וכן את מעמדו של שאוור. 

עם זאת, הח'ליף הפאטמי עדיין ניצב על כסאו וגם שאוור פנה בינתיים אל מלך הצלבנים, אמלריק הראשון כדי שיפיל את שירכּוה. אמלריק צר על כוחותיו של שירכּוה בבלבס בשנת 1164, אך באותו זמן נור א-דין הגיב ממקומו בסוריה כנגד נסיכות אנטיוכיה ואילץ את הצלבנים לסגת.

הצלבנים שבו למצרים עוד פעמיים ואף נחלו הצלחות צבאיות מול הכוח האיובי, בעיקר בהיעדרו של שירכּוה מצרים. באחת מפלישותיהם, בחורף של שנת 1168, הם הגיעו עד פוסטאט (שבה קבע שוואר את מושבו). שאוור הורה על פינוי העיר ועל שריפתה בעזרת "אלפיים כדי נפטא". אז קרא שוואר שוב לשירכּוה כדי שיושיע אותו - אך זמן קצר לאחר שובו של שירכּוה למצרים, הוא הורה לאנשיו לרצוח את שוואר בביתו. שירכּוה עצמו מת מאכילת יתר באחד ממשתאותיו, חודשיים לאחר מותו של שוואר. זהו הוואקום הפוליטי שלתוכו נכנס צלאח א-דין, אחיינו של שירכּוה, והפך לכובש ומנהיג בעל חשיבות בעולם האסלאמי והיו אלו אפוא הישגיו הפוליטיים של דודו שהביאוהו לידי כך.

## קישורים חיצוניים

קטגוריה:השושלת האיובית
קטגוריה:כורדים
קטגוריה:היסטוריה אסלאמית
קטגוריה:נפטרים ב-1169
טוקר

**טוֹקֶר** (talker) הוא שם משפחה שמשמעו "מדבר" או "דברן"

קטגוריה:שמות משפחה
בייפיאוזאורוס

250px|ממוזער|איור של זוג פרטי בייפיאוזאורוס
**בֵּייפְּיָאוֹזָאוּרוּס** (שם מדעי: *Beipiaosaurus*) הוא סוג של דינוזאור צמחוני שחי בתור הקרטיקון, לפני 124.6 מיליון שנה מזמננו. פירוש שמו הוא "לטאת בייפיאו" (Beipiao), עיר בליאונינג שבצפון-מזרח סין. מאובניו התגלו בשנת 1999 בידי החוקר שו שינג וצוותו בתצורת יישיין.

הבייפיאוזאורוס היה דינוזאור באורך 2.2 מטרים עם ראש קטן וזרועות בעלות טפרים גדולים. היו לו נוצות קצרות שכיסו את גופו ונוצות ארוכות על גפיו. ולפני גילוי היוטירנוס הוא נחשב הגדול שבדינוזאורים מכוסי הנוצות. הפה שלו היה חסר שיניים וייתכן שהוא ניזון מעלי עצים אותם קטף בעזרת זרועותיו.

## בתרבות
דינוזאור זה הופיע במשחק פארק היורה 3: בניית פארק.

## ראו גם
*תריזינוזאורוס
*דינוזאורים מנוצים

## קישורים חיצוניים

קטגוריה:תריזינוזאוריה
קטגוריה:פאונת יישיין
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-1999
מורומבי

**אצטדיון סיסרו פומפאו דה טולדו** (פורטוגזית: **Estádio Cícero Pompeu de Toledo**), הידוע גם כ**אצטדיון המורומבי** (**Estádio do Morumbi**) או **מורומבי** (Morumbi), הוא אצטדיון כדורגל, הממוקם בעיר סאו פאולו שבמדינת סאו פאולו, ברזיל. האצטדיון שייך למועדון הספורט וקבוצת הכדורגל סאו פאולו ומשמש כמגרשה הביתי. עד סיום בנייתו של האצטדיון הלאומי של ברזיליה, מורומבי הוא האצטדיון השני בגדלו בברזיל, אחרי המרקנה, והגדול ביותר מבין האצטדיונים הפרטיים.

## היסטוריה
חלום המגרש הביתי הפרטי של מועדון סאו פאולו החל להתגשם בשנת 1952 עם תחילת הפרויקט לבניית אצטדיון בשכונת המורומבי שבסאו פאולו. הוגה הפרויקט היה נשיא המועדון, סיסרו פומפאו דה טולדו, אשר על שמו נקרא האצטדיון היום.

אבן היסוד של האצטדיון הונחה בשנת 1953. בשנת 1956 מכרה סאו פאולו את מגרשה הקודם, "קנינדה" (Canindé), אשר שימש לה לאימונים בלבד, למועדון הכדורגל פורטוגזה דה דספורטוס (Portuguesa de Desportos) והשקיעה את הכסף בחומרי בנייה לאצטדיון החדש. בנוסף, הוציא מועדון סאו פאולו את כל רווחיו על בניית האצטדיון החדש, וכך הוזנחה קבוצת הכדורגל, אשר לא זכתה בתארים רבים באותה התקופה.

אצטדיון מורומבי נחנך באופן רשמי בשנת 1960, בטרם היה מוכן. לקח לסאו פאולו עוד עשור לסיים את בניית האצטדיון. המשחק הראשון באצטדיון לאחר שהושלם נערך ב-25 בינואר 1970 לעיני 107,069 צופים. תכולת מורומבי הייתה אז של כ-120,000 איש ואוהדי הקבוצה כינו אותו "האצטדיון הפרטי הגדול בעולם".

בשנות ה-90 הצטמצמה תכולת האצטדיון ל-85 אלף צופים מסיבות בטיחות. בעשור הראשון של המאה ה-21 סדרה נוספת של שיפוצים שיפרה את התשתית והורידה את התכולה למספרים של היום.

## מונדיאל ואולימפיאדה
מורומבי היה ברשימת האצטדיונים המועמדים לארח משחקי גביע הקונפדרציות 2013 ומונדיאל 2014 ולשם כך החלו שיפוצים בשנת 2009. לאצטדיון הוכנה תוכנית לשיפוץ היציעים והוספת גג שיחובר לשתי קשתות ענק. אולם עקב אי מסירת ביטחונות לפיפ"א במועד המוסכם, בוטלה השתתפותו של מורומבי בטורניר המונדיאל. במקומו של מורומבי, כנציגה של מדינת סאו פאולו, נבחר ארנה דה סאו פאולו. 

מורומבי נבחר לארח משחקי כדורגל במסגרת אולימפיאדת 2016.

## פעילות נוספת
לצד משחקי כדורגל, מארח המורומבי הופעות וקונצרטים רבי משתתפים. בין האומנים ולהקות אשר הופיעו באצטדיון לאורך השנים נמנים (לפי סדר הופעתם): קווין, קיס, מייקל ג'קסון, מדונה, אירוסמית', ויטני יוסטון, U2, רוג'ר ווטרס, AC/DC, ביונסה, קולדפליי, בון ג'ובי, בלאק אייד פיז, פול מקרטני, שאקירה, איירון מיידן, ג'סטין ביבר, אריק קלפטון וליידי גאגא.

האצטדיון גם פועל כמרכז קניות, הכולל חנויות, מסעדות ומועדון כושר. 

מחוץ לאצטדיון, אך באותו קומפלקס, נבנה הקאנטרי קלאב של מועדון סאו פאולו, המיועד לחבריו, שהוא בין הגדולים והמודרניים בברזיל.

## קישורים חיצוניים

* 
* תולדות מורמבי באתר מועדון סאו פאולו 

## הערות שוליים

קטגוריה:ערכים שבהם תבנית בריטניקה אינה מתאימה
מורומבי
קטגוריה:סאו פאולו: מבנים
קטגוריה:סאו פאולו: ספורט
קטגוריה:מתקני אולימפיאדת ריו דה ז'ניירו (2016)
קטגוריה:סאו פאולו (כדורגל)
דג קטן

**דג קטן** (באנגלית: **Little Fish**) הוא סרט דרמה אוסטרלי משנת 2005 בבימויו של רוואן וודס, שעוסק במכורה לסמים לשעבר שחבריה מהעבר חוזרים לחייה. בסרט משחקים קייט בלאנשט, סם ניל והוגו ויבינג.

## עלילה
הסרט מגולל את סיפורה של טרייסי הארט (קייט בלאנשט), מכורה לסמים לשעבר שכיום בעלת עסק למשחקי וידאו. טרייסי מנסה ללא הצלחה לקבל הלוואה מהבנק במטרה להגדיל את העסק. חברה מהעבר, ג'וני (דסטין נגוין), מציע לה עזרה על ידי השקעה בבורסה. טרייסי מתרצה אך מגלה שלמעשה ג'וני עדיין עוסק בסחר סמים ורק כך הוא יוכל לעזור לה. לבסוף טרייסי מסכימה ונוסעת עם ג'וני ועם אחיה, ריי (מרטין הנדרסון). כשהם מגיעים למקום המפגש הם נתקלים בליונל (הוגו ויבינג), אביה החורג של טרייסי, שנורה על ידי סטיבן (ג'ואל טובאק), סוחר סמים נוסף.

## צוות שחקנים
* קייט בלאנשט – טרייסי הארט
* סם ניל – בראד תומפסון
* הוגו ויבינג – ליונל דוסון
* דסטין נגוין – ג'וני נגוין
* נוני הייזלהרסט – ג'נל הארט
* מרטין הנדרסון – ריי הארט
* ג'ואל טובאק – סטיבן מוס
* ליסה מקיון – לורה

## פרסים ומועמדויות
הסרט זכה לביקורות מהללות, בעיקר על הופעתם של השחקנים הראשיים (קייט בלאנשט, נוני הייזלהרסט והוגו ויבינג). הסרט דורג עם 85 אחוז ביקורות חיוביות על פי האתר "Rotten Tomatoes".

הסרט היה מועמד ל-13 פרסים של המכון האוסטרלי לסרטים ב-2005. הסרט זכה בחמש קטגוריות; השחקן הראשי הטוב ביותר (הוגו ויבינג), השחקנית הראשית הטובה ביותר (קייט בלאנשט), שחקנית המשנה הטובה ביותר (נוני הייזלהרסט), העריכה הטובה ביותר והסאונד הטוב ביותר.

## קישורים חיצוניים

## הערות שוליים

קטגוריה:סרטי 2005
קטגוריה:סרטים אוסטרליים
קטגוריה:סרטי דרמה
קטגוריה:סרטי סמים
סנג'ק (האימפריה העות'מאנית)

[ממוזער|ה[וילאייט|ווילאייטים והסנג'אקים של האימפריה העות'מאנית בסביבות 1899.]]
**סַנְגָ'ק** (בטורקית: **sancak**, בכתיב עות'מאני: **سنجاق** שפירושו דגל, מחוז) היה שטח בחלוקה המנהלית של האימפריה העות'מאנית שהיה נקרא גם **[[ליווא (ערבית)|ליווא]]** (בערבית: **لواء**).

## היסטוריה
סנג'קים הוגדרו כבר בתחילת החלוקה המנהלית של האימפריה העות'מאנית באמצע המאה ה-14 כחלק משיטת הטימאר – שיטת חלוקת אדמות צבאית-פאודלית. בנוסף לצבא המקצועי בקרבות היו משתתפים סיפאהים שהצטרפו לצבא בתמורה לפייף שהוענק על ידי סולטאן. הם גויסו בהתאם לסנג'ק בו גרו והונהגו על ידי ביי הסנג'ק (שניתן לתרגום כ"ראש המחוז").

החלוקה המנהלית החדשה בסוף אותה המאה הכפיפה סנג'קים לביילרבייליקים שהפכו מאוחר יותר לאיילטים ואחר כך לווילאייטים. לא כל הסנג'קים הוכפפו לרשויות גבוהות יותר: חלקם היו אזורים חדשים שרק נכבשו והיו סנג'קים כמו בנגאזי וצ'טלג'ה שמנהיגיהם הוכפפו ישירות לפורטה.

בראש הסנג'ק עמד מתצרף (ﻤﺘﺻﺮﻒ) או סנג'ק ביי. סנג'קים חולקו לקאדיליקים (בעות'מאנית: قاضيلق) או קאזות (בערבית: قضاء; בעות'מאנית: kazâ) שבראשם עמד קאדי.

מספרם באימפריה השתנה במהלך הזמן. ברפורמות טנזימאט במאה ה-19 הוא עלה מעל 400 בעוד שרוב התקופות הקודמות היה קרוב ל-150.

אזור סנג'ק בחבל הבלקן נמצא בסנג'ק נובי פאזאר שחולק ב-1913.

## ראו גם
*התקופה העות'מאנית בארץ ישראל – מונחים
*ליווא (ערבית)

## קישורים חיצוניים

*
קטגוריה:מילים וביטויים בטורקית